*Το λήμμα αναφέρεται στο τμήμα κωπηλασίας του Ολυμπιακού. Για τα υπόλοιπα τμήματα δείτε το λήμμα Ολυμπιακός ΣΦΠ*

| Ολυμπιακός Σ.Φ.Π.  Τμήμα Κωπηλασίας |
| --- |
|   |
| **Πληροφορίες** |
| **Έτος ίδρυσης** | 1927 |
| **Πρόεδρος** | Μιχάλης Κουντούρης |
| **Εφορος** | Τάσος Βουγίδης |
| **Προπονητής** | Τάσος Μαρίνος |
|

Ιστορία
-------

### Ίδρυση και πρώτα χρόνια

Το 1927, η διοίκηση του Ολυμπιακού, η οποία βρισκόταν υπό την προεδρία του Μιχάλη Μανούσκου (εκ των ιδρυτών του ερυθρόλευκου συλλόγου) αποφάσισε να ιδρύσει τμήμα κωπηλασίας. Η ύπαρξη κωπηλατικών τμημάτων και η διοργάνωση αντίστοιχων πρωταθλημάτων δεν αποτελούσε πρωτόγνωρο φαινόμενο στην Ελλάδα. Πρώτοι κωπηλατικοί σύγχρονοι αγώνες στην Ελλάδα αναφέρονται στα τέλη του 19ου αιώνα από τον Όμιλο Ερετών Πειραιά, τον Όμιλο Ερετών Ερμούπολης και τον Παναχαϊκό Πάτρας. Το πρώτο Πανελλήνιο πρωτάθλημα κωπηλασίας διεξήχθη από την Ελληνική Ολυμπιακή Επιτροπή το 1906 στον όρμο του Φαλήρου. Οι σύλλογοι που συμμετείχαν σε αυτό το πρώτο πρωτάθλημα ήταν ο Όμιλος Ερετών Πειραιά, ο Ν.Ο. Νέου Φαλήρου, ο Πανελλήνιος Γ.Σ. και ο Εθνικός Αθηνών. Μέχρι το 1927 τους αγώνες διοργάνωναν η Ε.Ο.Α. και ο ΣΕΓΑΣ, ενώ το 1927 ιδρύθηκε η Ελληνική Ένωση Φιλάθλων Ναυτικών Σωματείων, η οποία και ανέλαβε και τη διοργάνωση των μετέπειτα κωπηλατικών πρωταθλημάτων. Μάλιστα, το κωπηλατικό τμήμα του Ολυμπιακού ήταν ένα εκ των ιδρυτικών μελών της συγκεκριμένης Ομοσπονδίας.

Το κωπηλατικό τμήμα του Ολυμπιακού είναι από τα πρώτα που ίδρυσε ο σύλλογος, μετά από αυτό του ποδοσφαίρου, της υδατοσφαίρισης, του στίβου και της κολύμβησης. Ο Μ.Μανούσκος έδειξε ενδιαφέρον για το συγκεκριμένο τμήμα από τον πρώτο καιρό της λειτουργίας του καθώς παρέδωσε τα ηνία του στον Αλέκο Κομήτζεφ, σπουδαίος κωπηλάτης και ρεκορντμαν της εποχής. Ωστόσο, ο σύλλογος δεν κατάφερε να διακριθεί σε πανελλήνιο επίπεδο, με αποτέλεσμα να μείνει μακριά από τίτλους για αρκετά χρόνια. Το 1940, μετά και την επίσημη είσοδο της Ελλάδας στο Β'Παγκόσμιο Πόλεμο, κάθε αθλητική δραστηριότητα της χώρας πέρασε σε δεύτερη μοίρα, με το άθλημα της κωπηλασίας να μην αποτελεί εξαίρεση. 

### Επαναλειτουργία και πρώτες επιτυχίες

Μετά το τέλος του πολέμου και συγκεκριμένα το 1948, η τότε διοίκηση του Ολυμπιακού Πειραιώς η οποία λειτουργούσε υπό την προεδρία του Μιχάλη Μανούσκου αποφάσισε την επαναλειτουργία του τμήματος. Συμπτωματικά, ο Μανούσκος ήταν πρόεδρος του συλλόγου και την πρώτη φορά που ιδρύθηκε το συγκεκριμένο τμήμα το 1927. Το κωπηλατικό τμήμα μαζί με αυτό της επιτραπέζιας αντισφαίρισης ήταν τα πρώτα τμήματα που ίδρυσε ο Ολυμπιακός μεταπολεμικά. Έφορος του επαναιδρυθέντος τμήματος ανέλαβε ο Δημήτρης Σκλιάν, ο οποίος προσέθεσε οργάνωση στο τμήμα μαζί με τον σπουδαίο έλληνα κωπηλάτη Β. Πετρίδη. Μέχρι και το 1949 αρκετοί Έλληνες αθλητές προπονούνταν στις εγκαταστάσεις του Ολυμπιακού με την προοπτική να εγγραφούν κανονικά στο κωπηλατικό ρόστερ του συλλόγου. Εκ των γνωστότερων αθλητών που τελικώς εγράφησαν στο κωπηλατικό τμήμα του Ολυμπιακού ήταν οι Σοφράς, Φίλντ, Πάτζαρης, Σταθάτος, Βασιλείου, Βατικιώτης, Μάρκου, Κατέβας, Βλάχος, Στεφανάκης, Πετρίδης, Γριμπίρης, Βαρώνος και Χρυσομάλλης. Αυτοί αποτελούσαν για τα επόμενα χρόνια τα ρόστερ του κωπηλατικού τμήματος. 

Ο Γεώργιος Ανδριανόπουλος
Λίγο καιρό αργότερα μετά την επανίδρυσή του, ο Ολυμπιακός συμμετείχε στους κωπηλατικούς αγώνες που διοργάνωσε ο Όμιλος Ερετών, κατά τους οποίους κατέκτησε τη δεύτερη θέση με 12 βαθμούς έναντι 15 του διοργανωτή Ομίλου Ερετών. Αρκετοί αθλητές του Πειραϊκού συλλόγου πέτυχαν σημαντικές διακρίσεις, καθώς κατακτήθηκαν συνολικά μία πρώτη νίκη, δύο δεύτερες και μία τρίτη.

Η δεκαετία του '50 ήταν από τις σημαντικότερες στην ιστορία του συλλόγου, καθώς κατέκτησε δεκάδες τίτλους στα πρωταθλήματα των περισσότερων κατηγοριών στα οποία συμμετείχε. Το 1958, ο τότε πρόεδρος του Ολυμπιακού, Γιώργος Ανδριανόπουλος, προχώρησε στην ίδρυση γυναικείου τμήματος κωπηλασίας, το οποίο και ενέταξε στον σύλλογο. Όπως η δεκαετία του '50, έτσι και η επόμενη ήταν ιδιαίτερα επιτυχημένη για το σύλλογο γιατί και πάλι κατάφερε να κατακτήσει αρκετούς τίτλους σε πολλές κατηγορίες πρωταθλημάτων, τόσο σε επίπεδο ανδρών όσο και σε επίπεδο γυναικών. Πρωταγωνιστικό ρόλο για τον σύλλογο στα πανελλήνια πρωταθλήματα των δεκαετιών '50 και '60 έπαιξαν οι αθλητές Πάτζαρης, Βαρόνος, Βατικιώτης, Βλάχος, Γριμπίδης, Κουρούκλης, Καστρίτης, Παπαϊωάννου, Ζαχαροβίτης, Βρανάς, Θωμαράς, Καράλης, Φωστιέρης, Βογιατζής, Γαβαλάς και Βαλμάς. 

### 1970-2000

Από το 1970 και μετά ο σύλλογος συνέχισε να πρωταγωνιστεί στα πανελλήνια πρωταθλήματα όλων των κατηγοριών πετυχαίνοντας πολλές διακρίσεις και κατακτώντας αρκετούς τίτλους τόσο σε επίπεδο ανδρών όσο και σε επίπεδο γυναικών. Μάλιστα, το 1970 ήρθε και η πρώτη διεθνής επιτυχία για αθλητή του τμήματος κωπηλασίας του Ολυμπιακού. Επρόκειτο για τον Γεώργιο Μοναχό, ο οποίος κατάφερε να κατακτήσει το Βαλκανικό πρωτάθλημα Κωπηλασίας. Ήταν η πρώτη φορά στην ιστορία του ερυθρόλευκου συλλόγου που το συγκεκριμένο τμήμα κατακτούσε κάποιο διεθνή τίτλο και μάλιστα αποτελεί το μοναδικό σε βαλκανικό επίπεδο μέχρι και σήμερα. 

  

Το 1972, πρόεδρος του Ολυμπιακού Πειραιώς ανέλαβε ο Νίκος Γουλανδρής, ο οποίος διατήρησε το βασικό κορμό της κωπηλατικής ομάδας του συλλόγου ενώ παράλληλα προχώρησε και σε περαιτέρω ενίσχυσή της, με αποτέλεσμα ο σύλλογος να συνεχίσει να πρωταγωνιστεί και τα επόμενα χρόνια.
Τη δεκαετία του '70 οι κωπηλάτες που ξεχώρισαν με τα χρώματα του Ολυμπιακού ήταν οι: Μοναχός, Μανίκας, Συργιανός, Σωτηριάδης, Πλουμιστός και Αγιοστρατίτης.

Την δεκαετία του '80 διακρίσεις είχε με πανελλήνιες νίκες και συμμετοχές στην Εθνική ομάδα ο Γεράσιμος Νεόφυτος. 

Τις αμέσως επόμενες δεκαετίες υπήρχαν κι άλλοι αξιόλογοι αθλητές της κωπηλασίας οι οποίοι κατάφεραν να διακριθούν με το σύλλογο και να του προσφέρουν πολλούς τίτλους, τόσο σε επίπεδο ανδρών όσο και σε επίπεδο γυναικών. Οι πιο γνωστοί εξ' αυτών είναι οι Πασαλάρης Γ. Άγουρος Α. Βουγίδης Α. Ηλιόπουλος Σ. Ηλιόπουλος Ν. Σκόρδος Κ. Μαυράκης Μ. Μαραγουδάκης Ν. Μαραγκός Δ. Νεόφυτος Μ. Ζορμπάς Γ. Ζορμπάς Δ. Μαρίνος Μ. Μαρίνος Κ. Βουγίδης Α. Παπανικολάτος Β. Αποστολάκης Γ. Χρυσοσόος Γ. Γεωργακοπούλου Ε. Δόικα Ξ. Ράμπια Π. Κούκιαρη Μ. κα.. Μέχρι και το 2000 οι αθλητές και οι αθλήτριες που αποτελούσαν τα ρόστερ του κωπηλατικού τμήματος του Ολυμπιακού είχαν ήδη κατορθώσει να προσφέρουν στο σύλλογο περισσότερους από εκατό τίτλους, έστω και σε ατομικό επίπεδο. Οι επιτυχίες για το συγκεκριμένο τμήμα συνεχίστηκαν και κατά τη διάρκεια της επόμενης χιλιετίας.

### 2000-σήμερα

Πρώτος τίτλος του κωπηλατικού τμήματος του Ολυμπιακού ήταν το πανελλήνιο πρωτάθλημα στο Σκιφ Γυναικών, το οποίο κατακτήθηκε το 2002. Ο σύλλογος συνέχισε να κατακτάει τίτλους σε ατομικό επίπεδο τόσο στους άνδρες όσο και στις γυναίκες καθ'όλη τη διάρκεια της δεκαετίας. Το 2002 και το 2003 κορυφαία αθλήτρια του συλλόγου σε επίπεδο γυναικών ήταν η Δέσποινα Τριανταφύλλου. Το 2006 ήρθε η δεύτερη διεθνής διάκριση για το κωπηλατικό τμήμα του Ολυμπιακού, 36 ολόκληρα χρόνια μετά την πρώτη (κατάκτηση Βαλκανικού Κυπέλλου το 1970). Συγκεκριμένα, το 2006, ο αθλητής του Ολυμπιακού Βασίλης Πολύμερος κατάφερε να κατακτήσει το Παγκόσμιο Κύπελλο Κωπηλασίας, τίτλος με τεράστια σημασία για το σύλλογο.

Οι επιτυχίες συνεχίστηκαν, τουλάχιστον σε εγχώριο επίπεδο, και τα επόμενα χρόνια. Το 2009 κερδήθηκαν χρυσά μετάλλια από Βασίλη Πολύμερο και Γιάννη Χρήστου, στο πανελλήνιο πρωτάθλημα ενώ το 2010 ένα χρυσό μετάλλιο στο Σκιφ Ανδρών με τον Γιάννη Χρήστου. Εντυπωσιακή ήταν η παρουσία του τμήματος Κωπηλασίας του Ολυμπιακού το 2015, στο 81ο Πανελλήνιο Πρωτάθλημα που ολοκληρώθηκε  στο Ολυμπιακό Κωπηλατοδρόμιο στο Σχοινιά. Ο απολογισμός ήταν 1 χρυσό, 1 αργυρό και 2 χάλκινα μετάλλια. Την πρωτιά κατέλαβε ο Διονύσης Αγγελόπουλος στο σκιφ Ανδρών.

Στις τάξεις του τμήματος της Κωπηλασίας σήμερα, ο Ολυμπιακός έχει κορυφαίους αθλητές όπως ο Γιάννης Χρήστου, ο Βασίλης Πολύμερος και ο Νίκος Σκιαθίτης. Μεγάλη αθλήτρια του συλλόγου και η Χρύσα Μπισκιτζή που πλέον όμως αποσύρθηκε από την ενεργό δράση.

Οι νέες ναυταθλητικές εγκαταστάσεις του Ολυμπιακού βρίσκονται στην Πλατεία Αλεξάνδρας.

Τίτλοι
------

### Ομαδικοί

* 1 Πανελλήνιο διασυλλογικό πρωτάθλημα Β' κατηγορίας (όμιλος νότου)
	+ 1985

### Ομαδικοί κατηγοριών

* **6 Πανελλήνια πρωταθλήματα Ελλάδας Δίκωποι Σένιορς Ανδρών**
	+ 1951, 1952, 1954, 1956, 1957, 1958
* **6 Πανελλήνια πρωταθλήματα Ελλάδας Τετράκοποι Σένιορς Ανδρών**
	+ 1951, 1952, 1953, 1955, 1958, 1959
* **6 Πανελλήνια πρωταθλήματα Ελλάδας Δίκωποι Τζούνιορς 2.000μ. Ανδρών**
	+ 1951, 1954, 1955, 1956, 1959, 1960
* **5 Πανελλήνια πρωταθλήματα Ελλάδας Δίκωποι Αρχαρίων 2.000μ. Ανδρών**
	+ 1951, 1952, 1955, 1956, 1958
* **5 Πανελλήνια πρωταθλήματα Ελλάδας Τετράκοποι Αρχαρίων Ανδρών**
	+ 1952, 1954, 1955, 1958, 1959
* **4 Πανελλήνια πρωταθλήματα Ελλάδας Κανόε Σένιορς Ανδρών**
	+ 1953, 1954, 1957, 1958
* **3 Πανελλήνια πρωταθλήματα Ελλάδας Σκιφ 2000μ Ανδρών**
	+ 1950, 1954, 1958
* **4 Πανελλήνια πρωταθλήματα Ελλάδας Δίκωποι 2000μ Ανδρών**
	+ 1950, 1956, 1957, 1959
* **5 Πανελλήνια πρωταθλήματα Ελλάδας Δίκωποι Ανωτέρων Ανδρών**
	+ 1962, 1964, 1965, 1966, 1969
* **4 Πανελλήνια πρωταθλήματα Ελλάδας Τετράκοπος μετά πηδαλιούχου Ανδρών**
	+ 1972, 1975, 1976, 1978
* **9 Πανελλήνια πρωταθλήματα Ελλάδας Δίκωποι άνευ πηδαλιούχου Ανδρών**
	+ 1970, 1971, 1973, 1975, 1976, 1982, 1986, 1988, 1989
* **8 Πανελλήνια πρωταθλήματα Ελλάδας Δίκοπος μετά πηδαλιούχου Ανδρών**
	+ 1971, 1972, 1973, 1975, 1980, 1982, 1986, 1988
* **10 Πανελλήνια πρωταθλήματα Ελλάδας Τετράκοπος άνευ πηδαλιούχου Ανδρών**
	+ 1970, 1973, 1975, 1978, 1979, 1981, 1984, 1985, 1987, 1988
* **12 Πανελλήνια πρωταθλήματα Ελλάδας στο Σκιφ Ανδρών**
	+ 1972, 1975, 1976, 1982, 1985, 1987, 2007, 2008, 2009, 2010, 2015,2016
* **4 Πανελλήνια πρωταθλήματα Ελλάδας στο Σκιφ ελαφρών βαρών Ανδρών**
	+ 2006, 2007, 2008, 2009
* **7 Πανελλήνια πρωταθλήματα Ελλάδας στο Διπλό Σκιφ Ανδρών**
	+ 1981, 1984, 1987, 1989, 2006, 2008, 2009
* **1 Πανελλήνιο πρωτάθλημα Ελλάδας στο Διπλό Σκιφ ελαφρών βαρών Ανδρών**
	+ 2006
* **1 Διασυλλογικό πρωτάθλημα Ελλάδος ΣΝΔ Ανδρών**
	+ 2007
* **2 Πανελλήνια πρωταθλήματα Ελλάδας στο Κανοέ αδιαβαθμήτων Γυναικών**
	+ 1964, 1966
* **3 Πανελλήνια πρωταθλήματα Ελλάδας στους Τετράκοπους ανωτέρων Γυναικών**
	+ 1963, 1966, 1968
* **7 Πανελλήνια πρωταθλήματα Ελλάδας στο Σκιφ Γυναικών**
	+ 1973, 1975, 1976, 2002, 2003, 2006, 2008
* **3 Πανελλήνια πρωταθλήματα Ελλάδας στο Διπλό Σκιφ Γυναικών**
	+ 1972, 1975, 1976
* **8 Πανελλήνια πρωταθλήματα Ελλάδας στο Τετράκοπος Γυναικών**
	+ 1971, 1972, 1973, 1976, 1980, 1982, 1984, 1986
* **7 Πανελλήνια πρωταθλήματα Ελλάδας στο Δίκοπους Γυναικών άνευ**
	+ 1977, 1978, 1980, 1981, 1982, 1984, 1986
* **3 Πανελλήνια πρωταθλήματα Ελλάδας στο Σκιφ ελαφρών βαρών Γυναικών**
	+ 2006, 2007, 2008
* **1 Διασυλλογικό πρωτάθλημα Ελλάδος ENOA Σκιφ Γυναικών**
	+ 2007

Διεθνείς ομαδικοί τίτλοι
------------------------

* 1 **Διεθνές τουρνουά Κωπηλασίας W8+ Junior Ρώμης**
	+ 2022

Διεθνείς ατομικοί τίτλοι
------------------------

* **1 Βαλκανικό Πρωτάθλημα Κωπηλασίας**
	+ 1970 (Γιώργος Μοναχός)
* **1 Παγκόσμιο Κύπελλο Κωπηλασίας**
	+ 2006 (Βασίλης Πολύμερος)

Αξιόλογοι αθλητές
-----------------

(Με αλφαβητική σειρά)

|  |  |  |  |
| --- | --- | --- | --- |
| * Αγιοστρατής
* Άγουρος
* Αποστολάκης
* Βαρώνος
* Βασιλείου
* Βατικιώτης
* Βεντούρης
* Βουγίδης
* Βλάχος
* Γεωργακοπούλου
 | * Γριμπίρης
* Δόικα
* Ζορμπάς
* Ηλιόπουλος
* Κατέβας
* Κούκιαρη
* Μανίκας
* Μαραγκός
* Μαραγουδάκης
* Μαρίνος
 | * Μάρκου
* Μαυράκης
* Μοναχός
* Νεόφυτος
* Κατερίνα Νικολαΐδου
* Πασαλάρης
* Πάτζαρης
* Πετρίδης
* Πλουμιστός
* Πολύμερος
* Ράμπια
 | * Σκιαθίτης
* Σκόρδος
* Σταθάτος
* Στεφανάκης
* Συργιανός
* Σωτηριάδης
* Τριανταφύλλου
* Φίλντ
* Χρήστου
* Χρυσοσόος
 |

Παραπομπές
----------

1. ↑

Εξωτερικοί σύνδεσμοι
--------------------

* Ολυμπιακός ΣΦΠ - Επίσημος Δικτυακός Τόπος (Ελληνικά) (Αγγλικά)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |